Toshkentda yunon-rum kurashi bo‘yicha xalqaro musobaqa bo‘lib o‘tadi

24—26-yanvar kunlari Toshkentda yunon-rum kurashi bo‘yicha o‘smirlar o‘rtasida xalqaro musobaqa bo‘lib o‘tadi. Unda 1997—1998-yillarda tug‘ilgan sportchilar sport ustasi va O‘zbekiston Respublikasida xizmat ko‘rsatgan murabbiy Komil Fatkullin sovrinlari uchun kurash olib boradilar. Kurashda qo‘shni mamlakat sportchilari ham ishtirok etishi kutilmoqda. Bu haqda “Gazeta.uz” xabar berdi.

O‘zbekiston Kurash assotsiatsiyasining matbuot xizmati xabar berishicha, Ichki Ishlar Bosh Boshqarmasi sport majmuasida bo‘lib o‘tadigan bahslarda qo‘shni Qozoqiston, Qirg‘iziston va Tojikistonlik kurashchilar ishtirok etishi kutilmoqda.